ഷുക്കൂര് വധത്തിലേക്ക് നയിച്ച സംഭവം: സിപിഎം നേതാക്കളെ അക്രമിച്ച കേസില് ലീഗുകാരെ വെറുതെവിട്ടു Oct 12, 2021 04:18 PM By Vinod കണ്ണൂര്: സിപിഎം നേതാക്കളെ അക്രമിച്ചെന്ന കേസില് പന്ത്രണ്ട് മുസ്ലിം ലീഗ് പ്രവര്ത്തകരെ വെറുതെ വിട്ടു. അരിയില് ഷുക്കൂര് വധത്തിലേക്ക് നയിച്ചെന്ന് പറയുന്ന സംഭവത്തിലെ പ്രതികളെയാണ് വെറുതെവിട്ടത്. പി.ജയരാജന്, ടി.വി. രാജേഷ് അടക്കമുള്ളവരെ 2012 ഫെബ്രുവരി 20ന് ആക്രമിച്ച കേസിലാണ് വിധി. തളിപ്പറമ്ബ് അരിയില് പ്രദേശത്ത് വച്ച് സിപിഎം നേതാക്കള് സഞ്ചരിച്ച വാഹനം തടഞ്ഞുനിര്ത്തി വധിക്കാന് ശ്രമിച്ചുവെന്നായിരുന്നു കേസ്. മുസ്ലിംലീഗ് പ്രവര്ത്തകന് അരിയിയില് ഷുക്കൂറിനെ കൊലപ്പെടുത്തുന്നതിന് പ്രകോപനം ഈ കേസാണെന്നായിരുന്നു വാദം. ഇത്തരമൊരു അക്രമം തന്നെ ഉണ്ടായിട്ടില്ലെന്നും കേസില് ഹാജരാക്കിയ രേഖകള് യഥാര്ഥമല്ലെന്നും പ്രതിഭാഗം വാദിച്ചു. കണ്ടെടുത്ത ആയുധങ്ങള് കൃത്രിമമായി ഉണ്ടാക്കിയതാണെന്നുമായിരുന്നു പ്രതിഭാഗത്തിന്റെ വാദം. League leaders acquitted in attack on CPM leaders